
Galway City Council
Comhairle Cathrach na Gaillimhe
				
LEABHRÁN EOLAIS
MAIDIR LE SEASAMH NA

Oifigeach Foirne Sinsearach 
(Grád VI)

Ba chóir Iarratais Chomhlánaithe lena n-áirítear  Roinn 1  agus  Roinn 2 araon a
postáilte / seachadta chuig:

AN ROINN ACMHAINNÍ DAONNA,
Comhairle Cathrach na Gaillimhe, 
Halla na Cathrach, 
Bóthar an Choláiste, 
i nGaillimh.
H91 X4K8

Is féidir an fhoirm iarratais lena n-áirítear na doiciméid riachtanacha eile ar fad a sheoladh trí ríomhphost chuig hr@galwaycity.ie mar dhoiciméad AONAIR AMHÁIN (seachas doiciméid scanta aonair). Cinntigh go scríobhann tú ‘Oifigeach Foirne Sinsearach (Grád VI) - Foirm Iarratais’ sa bharra ábhair.

	DÁTA DEIRIDH CHUN IARRATAIS CHOMHLÁNAITHE A FHÁIL:	
	
	4.00p.m. Dé hAoine 11ú Samhain 2022




SEICLIOSTA TÁBHACHTACH

	Iarrtar ort na pointí seo a leanas a sheiceáil sula seoltar an fhoirm seo:  
· Ní mór gach foirm iarratais a chur isteach, trí chrua-chóip amháin, agus iad comhlánaithe go hiomlán agus na cáipéisí go léir a iarrtar in éineacht leo faoi 4:00pm, Dé hAoine, 11ú Samhain 2022. Fillfear gach iarratas neamhiomlán mar neamhbhailí tar éis an dáta deiridh agus ní chuirfear san áireamh sa chomórtas é.
· Ní mór an t-eolas go léir a chur ar fáil ar an bhfoirm iarratais fhoirmiúil amháin. Ní dhéanfar eolas breise trí Curriculum Vitae a mheas.  

· Déan cinnte go bhfuil d’fhoirm comhlánaithe i bhformáid chlóscríofa agus go bhfuil gach ceist freagartha go hiomlán agat.  
· Iarratais Ríomhphost:   Ní mór an fhoirm iarratais chomhlánaithe, mar aon le cóipeanna scanta de Cháilíochtaí Oideachais ábhartha agus Ceadúnas Tiomána a sheoladh isteach trí ríomhphost chuig hr@galwaycity.ie  faoi 4:00pm, Dé hAoine, 11ú Samhain 2020.  Cinntigh le do thoil go bhfuil " Oifigeach Foirne Sinsearach - Foirm Iarratais ” léirithe sa mbosca ábhair     

· Iarratais Poist/Seachadta:   Is féidir an fhoirm iarratais chomhlánaithe a sheoladh isteach tríd an bpost / a sheachadadh agus caithfidh 4 chóip a bheith ann i.e. 1 chóip bhunaidh & 3 chóip den fhoirm iarratais, mar aon le 4 chóip de Cháilíochtaí Oideachais ábhartha agus Ceadúnas Tiomána agus ní mór í a chur isteach faoi 4.00 pm, Dé hAoine, 11ú Samhain 2022.      
· Teastóidh teastais bhunaidh roimh aon choinne.  Measfar iarratais a chuirtear isteach nach gcomhlíonann na riachtanais mar a leagtar amach a bheith neamhbhailí, seolfar ar ais chuig an iarrthóir iad agus NÍ BHEIDH siad san áireamh sa chéad chéim eile den chomórtas.      

·  Tabhair faoi deara nach leor Teastais ábhartha & Ceadúnas Tiomána a bheith curtha faoi bhráid na hoifige seo roimhe seo ó thaobh riachtanais an iarratais reatha a chomhlíonadh.   
· Cuirfear iarratais ar ghearrliosta ar bhonn an eolais arna chur ar fáil san fhoirm iarratais agus mar sin ba cheart duit a chinntiú go bhfuil d’iarratas comhlánaithe go hiomlán agat agus go gcuirtear isteach na cáipéisí go léir a iarrtar.

· Ba cheart d’iarrthóirí dóthain ama a cheadú chun cinntiú nach mbíonn seachadadh níos deireanaí ná an t-am deireanach um ghlacadh.  Fágtar faoin iarratasóir déanamh cinnte go bhfaightear an fhoirm iarratais, ina hiomlán, in am ag an Rannóg Acmhainní Daonna, Comhairle Cathrach na Gaillimhe.  

· Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.
· Iarrtar ort fógra a thabhairt don Rannóg Acmhainní Daonna faoi aon athrú ar sheoladh.  Iarrtar ort déanamh cinnte go gcuireann tú san áireamh uimhir theagmhála bhailí reatha i d’fhoirm iarratais reatha.





________________________________________________________________
Post Mar Oifigeach Foirne Sinsearach
	______________________________________________________________________________________

Tá an post mar Oifigeach Foirne Sinsearach sa ghrád meánbhainistíochta laistigh den Chomhairle. Tá sé de dhualgas ar an Oifigeach Foirne Sinsearach sa Chomhairle a bheith ina c(h)eannaire rannpháirteach d’fhoireann agus beidh sé/sí freagrach as eagrúchán agus as bainistiú gach gné de rannóg nó de rannóga lena n-áirítear an fhoireann a mhaoirsiú. Beidh mioneolas ag an duine a roghnófar ar fheidhmeanna, ar dhualgais agus ar fhreagrachtaí an údaráis áitiúil. Caithfear eolas a bheith ag an duine a cheapfar freisin ar threo straitéiseach agus ar thionscnaimh na Comhairle. 

Is é/í Príomhoifigeach Feidhmiúcháin Chomhairle Cathrach na Gaillimhe a shannfaidh na dualgais ó am go ham, lena n-áirítear, dualgais a bheidh de dhíth i ndáil le réimse aon údarás Áitiúil nó údarás Reachtúil eile a mbeadh comhaontú déanta eatarthu féin agus Comhairle Cathrach na Gaillimhe, mar shampla, iad seo a leanas: 

FREAGRACHTAÍ/ DUALGAIS:

· Freagracht as bainistiú agus as maoirseacht na foirne suas go dtí post an Oifigigh Foirne nó gráid den chineál céanna agus a chinntiú go gcuirfear an oiliúint agus go ndéanfar an fhorbairt ar an bhfoireann sin;
· Cláir oibre don rannán/rannóg a phleanáil, a fhorbairt agus tosaíocht a thabhairt ina leith;
· Freagracht as oibríochtaí an rannáin/na rannóige ó lá go lá;
· Tacaíocht riaracháin a sholáthar, bunaithe ar thuiscint mhaith ar oibreacha agus ar pholasaí foriomlán an rannáin;
· Bainisteoir líne tacaíocht le cinntiú go gcuirtear cláir oibre i gcrich ar mhaithe le pleananna corporáideacha agus oibríochtúla na Comhairle a chomhlíonadh, lena n-airítear obair a phleanáil agus a chur in ord tosaíochta agus acmhainní a leithdháileadh; 
· An fhoireann a spreagadh, a chumhachtú agus a mholadh chun an méid is féidir leo a bhaint amach trí thacú leis an gCóras Forbartha agus Bainistithe Feidhmíochta reatha (PMDS);
· Anailís agus tuairisciú a dhéanamh ar obair an rannáin/na rannóige lena n-áirítear moltaí chuig an mbainistíocht shinsearach maidir le hathruithe/feabhsúcháin ar nósanna imeachta;
· Buiséid a ullmhú agus a chinntiú go bhfeidhmeofar cláir oibre laistigh de bhuiséid leithroinnte;
· Na córais atá riachtanach chun tacú leis an rannóg/rannán an tseirbhís a sheachadadh a fheidhmiú;
· Caidrimh oibre éifeachtacha a bhunú agus a choimeád le gníomhaireachtaí seachtracha mar is cuí do ghníomhaíochtaí an rannáin;
· Freastal ar chruinnithe idir-rannacha thar ceann an rannáin lena n-áirítear freastal ar chruinnithe na comhairle.
· Cuidiú leis na cinntí straitéiseacha agus déanta polasaí de chuid Chomhairle Cathrach na Gaillimhe;
· Riachtanais reachtacha, beartais agus nósanna imeachta sláinte agus sábháilteachta agus córais shábháilte oibre a chomhlíonadh; 
· Aon dualgas agus freagrachtaí eile mar a bhíonn riachtanach ó am go ham a chomhlíonadh.


MAIDIR LEIS AN IARRTHÓIR DEN SCOTH:

· Beidh tuiscint shásúil aige/aici ar chuspóir agus ar thosaíochtaí na Comhairle chomh maith le heolas ar eagrúchán seirbhíse poiblí in Éirinn;
· Léireoidh sé/sí taithí riaracháin iomchuí ag leibhéal sách ard;
· Beidh sé/féin féin-spreagtha agus beidh ar a c(h)umas oibriú as a stuaim féin;
· Beidh taifead gairme aige/aici a léireoidh cumas chun foireann a bhainistiú agus a mhaoirsiú;
· Beidh scileanna maithe idirphearsanta agus cumarsáide aige/aici agus beidh sé/sí  ábalta ionadaíocht a dhéanamh ar an gComhairle ar bhealach gairmiúil agus inchreidte;
· Beidh tuiscint aige/aici ar Reachtaíocht agus ar Rialacháin Sláinte agus Sábháilteachta, na himpleachtaí don eagraíocht agus don fhostaí agus a bhfeidhmiú san ionad oibre;
· Beidh tuiscint aige/aici ar thimpeallacht atá ag athrú agus beidh ar a c(h)umas athrú a fheidhmiú chun seirbhísí d’ardchaighdeán a sheachadadh;
· Beidh tuiscint aige/aici ar ról ionadaíochta na gcomhaltaí tofa agus beidh sé/sí ábalta oibriú go dlúth leo chun seirbhísí d’ardchaighdeán a sheachadadh agus cinntí polasaí a fheidhmiú.




































_________________________________________________________________________
CÁILÍOCHTAÍ DON PHOST MAR OIFIGEACH FOIRNE SINSEARACH 
________________________________________________________________________
1. Dea-theist: 
Ba chóir go mbeadh dea-theist ag iarrthóirí

2. Sláinte: 
Beidh ar gach iarrthóir a bheith i riocht sláinte a léireodh go mbeadh ar a chumas/cumas go réasúnach seirbhís rialta agus éifeachtúil a chinntiú.  Féadfar a éileamh ar iarrthóirí roghnaithe scrúdú leighis tosaigh a dhéanamh, agus aon scrúduithe leighis bhreise a bheadh de dhíth le linn a fhostaíochta/fostaíochta mar Oifigeach Foirne Sinsearach  a dhéanamh faoi chleachtóir leighis cáilithe arna ainmniú ag an Údarás Áitiúil.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.

4. Oideachas, Oiliúint, Taithí, Etc.:
Painéal A - Teoranta d’earnáil an údaráis áitiúil:
Ní mór do gach iarratasóir, ar an dáta deiridh a nglacfar le foirmeacha iarratais comhlánaithe;
a. a bheith ag feidhmiú mar fhostaí in Údarás Áitiúil nó Comhthionól Réigiúnach agus dhá bhliain taithí shásúil ar a laghad a bheith aige/aici i bpost mar Oifigeach Cléireachais nó ag grád cosúil. 

b. taithí chruthaithe agus chuí ar nósanna imeachta riaracháin, lena n-áirítear taithí phraiticiúil ar obair fheidhmiucháin, eagrú oifige agus rialú foirne.  

Painéal B – Oscailte:
Ní mór do gach iarratasóir, ar an dáta deiridh a nglacfar le Foirmeacha Iarratais comhlánaithe, fianaise ar an méid seo a leanas a sholáthar:
(1) (a) Grád D ar a laghad (nó Pas), ag Ardleibhéal nó Gnáthleibhéal, i gcúig ábhar (nó ceithre ábhar má tá Gaeilge san áireamh) ón liosta ceadaithe ábhar atá sonraithe le haghaidh Scrúdú na hArdteistiméireachta Bunaidh nó Clár Gairme na hArdteistiméireachta na Roinne Oideachais lena n-áirítear Gaeilge agus/nó Béarla agus ceann de na hábhair seo a leanas: Matamaitic, Cuntasaíocht, Eagrú Gnó nó Eacnamaíocht, agus

(b) Grád C (nó Onóracha) ar a laghad i bpáipéir Ardleibhéil (nó Onóracha) i dtrí ábhar sa scrúdú sin (nó dhá ábhar má tá Gaeilge agus/nó ceann acu seo a leanas san áireamh: Matamaitic, Cuntasaíocht, Eagrú Gnó nó Eacnamaíocht), nó

(2) Caighdeán inchomparáide i scrúdú coibhéiseach, nó

(3) Cáilíocht tríú leibhéal ag caighdeán céime ar a laghad, agus

(4) taithí chruthaithe agus chuí ar nósanna imeachta riaracháin, lena n-áirítear taithí phraiticiúil ar obair fheidhmiucháin, eagrú oifige agus rialú foirne.  


Painéal C - Teoranta d’fhostaithe Chomhairle Cathrach na Gaillimhe:
Ní mór do gach iarratasóir, ar an dáta deiridh a nglacfar le foirmeacha iarratais comhlánaithe, fianaise ar an méid seo a leanas a sholáthar;
(a) a bheith ag feidhmiú mar fhostaí de chuid Chomhairle Cathrach na Gaillimhe agus dhá bhliain taithí shásúil ar a laghad a bheith aige/aici i bpost mar Oifigeach Cléireachais nó i bpost cosúil

(b) taithí chruthaithe agus chuí ar nósanna imeachta riaracháin, lena n-áirítear taithí phraiticiúil ar obair fheidhmiucháin, eagrú oifige agus rialú foirne.  

Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.
























Inniúlachtaí do phost Oifigeach Foirne Sinsearach
Áirítear ar phríomh-inniúlachtaí an phoist na hinniúlachtaí seo a leanas agus beifear ag súil go mbeidh ar chumas iarrthóirí dóthain fianaise a léiríú ina bhfoirm iarratais go bhfuil siad inniúil ar gach ceann díobh seo a leanas.  Tabhair aird ar leith orthu seo agus an fhoirm iarratais á líonadh isteach agat de bhrí gur ar an eolas a thugann na hiarrthóirí a bhunófar aon phróiseas ghearrliosta nó agallaimh:
	Ag Treorú & ag Inspreagadh
	· Oibríonn sí/sé leis an bhfoireann chun ardfheidhmíocht a éascú, ceapann sí/sé cuspóirí soiléire réalaíocha agus díríonn sí/sé ar fhadhbanna feidhmíochta de réir mar a thagann siad chun cinn. 
· Cuireann sí/sé eolas agus comhairle shoiléir ar fáil faoin méid a bhfuiltear ag súil leis ón bhfoireann.
· Déanann a d(h)ícheall chun slite nua a fhorbairt agus a chur i bhfeidhm chun comhoibriú go héifeachtach chun cuspóirí a bhaint amach.
· Tugann dea-shampla mar cheannaire, agus tugann cóitseáil agus tacaíocht do dhaoine aonair nuair is gá, lena n-áirítear fo-fheidhmíocht a bhainistiú. 
· Tugann tús áite i measc nithe eile d’fhorbairt agus d’oiliúint foirne agus do scileanna agus cumas na foirne a uasmhéadú.
· Léiríonn sí/sé díograis maidir le forbairtí nua/cleachtais oibre ata ag athrú agus déanann tréaniarracht na hathruithe sin a chur i bhfeidhm go héifeachtach. 

	Fadhbréiteach & Cinnteoireacht
	· Déanann sí/sé eolas ó fhoinsí ábhartha a bhailiú agus a anailísiú, cibé eolas airgeadais, uimhriúil nó eile, agus raon tosca criticiúla a chur sa mheá. 
· Tugann sí/sé aird ar cheisteanna, cláir oibre agus íogaireachtaí níos ginearálta agus ar impleachtaí gaolmhara agus cinntí á ndéanamh.
· Úsáideann sí/sé eolas agus taithí chun cinntí a threorú.
· Úsáideann sí/sé breithiúnas stuama chun cinntí a dhéanamh bunaithe ar réasúnú agus seasann sí/sé leis na cinntí sin.
· Molann sí/sé réitigh ar fhadhbanna.

	Acmhainní a Bhainistiú 
	· Glacann sí/sé freagracht uirthi/air féin as cuspóirí aontaithe a chur i gcrích.
· Éiríonn léi/léis raon tionscadal difriúil agus gníomhaíochtaí oibre a bhainistiú ag an am céanna.
· Cuireann sí/sé eagar agus struchtúr ar a c(h)uid oibre féin agus ar obair daoine eile.
· A bheith loighciúil agus seifitiúil ó thaobh chur chuige, cuspóirí a shocrú agus na torthaí is fearr is féidir a bhaint amach leis na hacmhainní atá ar fáil.
· Déanann sí/sé obair a tharmligean go héifeachtach, tugann eolas agus fianaise shoiléir ar a bhfuil ag teastáil.
· Déanann sí/sé réimsí feabhsúcháin a aithint go réamhghníomhach agus déanann moltaí praiticiúla faoin tslí le hiad a chur i bhfeidhm. 
· Úsáideann córais/próisis chuí chun gur féidir gach gníomhaíocht agus aschur a sheiceáil ó thaobh cáilíochta.
· Cuireann sí/sé seirbhís ardchaighdeáin ar fáil do chustaiméirí inmheánacha agus seachtracha agus cuireann an fócas sin chun cinn. 






	Eolas agus tuiscint ar rialtas áitiúil
	· Eolas a léiriú ar struchtúr agus feidhmeanna rialtais áitiúil.
· Eolas a léiriú ar shaincheisteanna reatha rialtais áitiúil agus cineálacha praiticiúla cur chuige a mholadh chun iad a réiteach.
· Dearcadh soiléir réalaíoch a léiriú i leith treochtaí agus treo straitéiseach rialtais áitiúil amach anseo.
· Tuiscint a léiriú ar ról an Ardoifigigh Foirne sa chomhthéacs seo. 



































[bookmark: _GoBack]





_________________________________________________________________________
PRÍOMHCHOINNÍOLLACHA NA SEIRBHÍSE
_________________________________________________________________________
An Cineál Poist 
Líonfar poist bhuana agus shealadacha iomchuí sa todhchaí ón bpainéal a chuirfear le chéile.  Beidh an post (na poist) buan/lánama agus inphinsin.   

Ceapadh an Phainéil
Déanfar iarrthóirí a earcú do Ghráid Riaracháin Chléireachais IV go VII ar an mbonn seo a leanas:

A.	50% teoranta d’fhostaithe san earnáil, 
B.	30% ar oscailt
A.	20% teoranta d’fhostaithe Chomhairle Cathrach na Gaillimhe 

Painéal A (Teoranta d’Earnáil an Údaráis Áitiúil) a bheidh comhdhéanta d’iarrthóirí a n-éiroidh leo, in ord fiúntais, as an. earnáil údaráis áitiúil amháin .i. iarrthóirí atá ag obair in údarás áitiúil nó i gcomhthionóil réigiúnach (nuair is cuí). 

Painéal B (Comórtas Oscailte) a bheidh comhdhéanta de na hiarratasóirí uile a n-éireoidh leo in ord fiúntais atá ag obair in údarás áitiúil, i gcomhthionóil réigiúnach agus iarrthóirí seachtracha. 

Painéal C (Teoranta do bhaill Chomhairle Cathrach na Gaillimhe) a bheidh comhdhéanta d'iarrthóirí a n-éiroidh leo, in ord fiúntais, as Comhairle Cathrach na Gaillimhe amháin.  

Bunófar an próiseas fógraíochta chun na poist seo a líonadh ar bhonn na ngnásanna seo ar:

· Comórtas amháin a fhógairt agus 
· Trí phainéal a cheapadh chun riachtanais a chomhlíonadh ó thaobh chóimheas na bpost a bheith teoranta don earnáil rialtais áitiúil, a bheidh ar oscailt agus a bheidh teoranta don earnáil údaráis áitiúil, mar a thaispeántar thuas. 

Luach Saothair 
	
(Íosmhéid) €51,526 go (Uasmhéid) €58,754 le 1u LSI (€60,846) & 2ú LSI (€62,950) (Ciorclán EL05/2022)

NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €51,526. 

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  

Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.


PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith acu aon gnó seachtrach a chuirfeadh isteach ar comhlíonadh dualgas oifigiúl. 

Ceadúnas Tiomána:
Cé nach bhfuil ceadúnas tiomána mar cheanglas riachtanach don phost seo, bheadh sé inmhianaithe go mbeadh ceadúnas tiomána bailí iomlán ag Iarrthóirí.  Déanfar costais a thabhaíonn an té a cheapfar maidir le taisteal a bhaineann leis an obair a chúiteamh chun teacht le ciorcláin rannóige.  

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.



















__________________________________________________________________________
LEAGAN AMACH AN CHOMÓRTAIS 
__________________________________________________________________________
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh gur próiseas dhá chéim a bheidh i gceist leis an gcomórtas:
1. Gearrliostú
2. Agallamh iomaíoch 

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh. 
Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 
Dícháileofar tú má dhéantar canbhasáil.
Is fostóir comhdheiseanna í Comhairle Cathrach na Gaillimhe 
_________________________________________________________________________
EOLAS GINEARÁLTA
__________________________________________________________________________

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4:00pm, Dé hAoine, 11ú Samhain 2022.  Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.

Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.



TABHAIR FAOI DEARA: NÁ FILL ACH AN FHOIRM IARRATAIS AGUS COIMEÁD AN LEABHRÁN EOLAIS LE HAGHAIDH DO CHUID TAIFEAD FÉIN.

